钦定古今图书集成/明伦汇编/氏族典/第061卷 > 《廖用贤尚友录》 > 余懋学
## 钦定古今图书集成/明伦汇编/氏族典/第061卷 > 《廖用贤尚友录》 > 余懋学

按《明外史余懋学传》：“懋学，字行之，婺源人。隆庆二年
进士，授抚州推官，擢南京户科给事中。万历初，张居
正当国，懋学陈五事，语似有指，大怒，切责斥为民。居
正死，起懋学故官。寻擢南京尚宝卿，以直节著称。累
迁南京户部右侍郎，总理粮储。二十一年，以拾遗论
罢。卒赠工部尚书。天启初，追谥恭穆。”